2025 i Norge

Begivenheter i året **[[2025]] i [[Norge]]**.

Økonomisk var inngangen til 2025 preget av relativt lav prisstigning i Norge og Europa. Prisstigningen i Norge i desember 2024 var 2,4 %, og Styringsrenten i Norge lå på 4,5 % i hele 2024, det høyeste siden 2008. Det var derfor forventninger om reduksjon av styringsrenten i 2025. Det ble to rentenedsettelser i 2025, til en styringsrente på 4,0 %, og prisstigningen i 2025 endte på 3,1 %.

Den 8. september ble Stortingsvalget 2025 og Sametingsvalget i Norge 2025 gjennomført. Arbeiderpartiet ble største parti i Stortingsvalget, og Norske Samers Riksforbund ble største parti i Sametingsvalget. 

Av større sportsarrangementer kan nevnes Ski-VM 2025 i Trondheim, Enkeltdistanse-VM på skøyter 2025 på Hamar, U23-EM i friidrett 2025 i Bergen og Håndball-VM 2025 for menn, som arrangeres i Kroatia, Danmark og Norge (Oslo).

Noen nye lover og regler som trådte i kraft fra 1. januar 2025:
* Forbud mot ekteskap mellom søskenbarn og mellom onkel/tante og niese/nevø
* Ekteskap inngått mellom nære slektninger i utlandet anerkjennes ikke 
* Lov 13. desember 2024 om elektronisk kommunikasjon (*Ekomloven*) trådte i kraft
* Personfradraget økes fra 88 250 kroner i 2024 til 108 550 i 2025
* Utlånsforskriften endres slik at kravet til egenkapital i boliglån reduseres fra 15 til 10 %
* Tilsynsrådet for kriminalomsorgen starter sitt virke
* Miljøreglelverket for Svalbard skjerpes, blant annet strengere regler for ilandstigning for turister, forbud mot droner i verneområdene og økte avstandskrav til hvalross.
* Krav til nullutslipp i offentlige anskaffelser av ferjer og ferjetjenester

## Statsledere
* Monark – Harald V
* Stortingspresident – Masud Gharahkhani (Arbeiderpartiet)
* Statsminister – Jonas Gahr Støre (Arbeiderpartiet)
* Høyesterettsjustitiarius – Toril Marie Øie

## Hendelser
### Januar
* 1. januar – 
** Paralympisk mester og verdensmester i roing, Birgit Skarstein, varslet at hun legger opp som idrettsutøver.(NRK)
* 2. januar – 
** Et polart lavtrykk ga kraftig vind og store snømengder på kysten av Nordland, Trøndelag og Møre, og ga problemer med både strøm, veier og flytrafikk.(NRK)
** Opplysningsrådet for Veitrafikken rapporterte at 88,9 prosent av solgte nybiler i Norge i 2024 var elbiler.(NRK)
* 3. januar – 
** I forbindelse med det polare lavtrykket ble alle busser i Trondheim innstilt noen timer, og Equinor innstilte alle helikopterflyvninger til Nordsjøen. 
** Dagsavisen: Sjefredaktør Andreas Heen Haaland-Carlsen gikk av, etter ett år i stillingen.(NRK)
* 5. januar – 
** Digitaliseringsdirektoratet: ID-porten og Kontakt- og reservasjonsregisteret var nede cirka to timer, dette påvirket pålogging på norske nettsider.Digdir Status
** Store mengder snø ga problemer med trafikk og kollektivtrafikk i store deler av Norge de kommende dagene.Dagsavisen)
** Norges sjømatråd rapporterte at verdien av norsk eksport av sjømat i 2024 var 175,4 milliarder kroner, som var ny rekord. Totalt ble det eksportert 2,8 millioner tonn sjømat.(Fisk.no)
* 6. januar – Det nye Tøyenbadet åpnet.(Aftenposten)
* 7. januar – 
** Nettstedet wowhead.com informerte om at den norske gameren Mats Steen, kjent fra filmen Ibelin, blir en *non-playable character* i spillet World of Warcraft.(NRK)
** På Disen ble det satt ny snørekord for Oslo, med 30,7 cm på et døgn.(Nettavisen)
* 7. januar – 
** Oslo – En bygård på Alexander Kiellands plass brant ned til grunnen.(TV2)
* 10. januar – 
** Journalist Yama Wolasmal og avisen The Barents Observe mottok Sønstebyprisen for deres formidling av konlikter rundt i verden.(NRK)
** Deler av Longyearbyen ble evakuert på grunn av skredfare.(NRK)
** Kunstsamler Erling Neby donerte kunst verdt cirka 120 millioner kroner til kunstmuseet Kode i Bergen, ved å selge verkene for 60 millioner kroner.(NRK)
* 13. januar – 
** Håndballklubben Vipers Kristiansand ble slått konkurs
** Tromsø Internasjonale Filmfestival startet
** 21 år gamle Karen Kyllesø nådde Sydpolen, og ble med den yngste noen sinne som nådde Sydpolen på ski.(NRK)
* 14. januar – 
** Den norske satellitten NorSat-4 ble sendt opp fra SpaceX, for å overvåke skip i norske farvann.(NRK)
** Hege Victoria Dybdalsbakk nådde Sydpolen etter kun 33 dager, og ble med det den raskeste nordmann på denne turen.(NRK)
* 15. januar – Statsminister Jonas Gahr Støre gjentok at en tostatsløsning, med et selvstendig Palestina er nødvendig for varig fred i Midtøsten.(NRK) 
* 16. januar – Forsvarsminister Bjørn Arild Gram signerte en intensjonsavtale med Frankrike om et tettere samarbeid innen forsvar og sikkerhetspolitikk.(NRK)
* 17. januar – 
** Forsvaret fikk nye uniformer, utviklet i samarbeid med Sverige, Danmark og Finland.(NRK)
** Raufoss: Rundt 400 personer tilknyttet Raufoss Industripark var smittet av influensa, norovirus og e.coli.(NRK)
** Dronning Sonja ble utskrevet fra sykehus etter å ha fått operert inn pacemaker dagen før.(NRK)
* 18. januar – Friluftslivets år 2025 startet, med kronprins Haakon Magnus som høye beskytter.(NRK)
* 21. januar – Christian Ringnes kjøpte Tryvannstårnet, med ambisjoner om å etablere restaurant i tårnet.(VG)
* 22. januar – 
** Handelsorganisasjonen EFTA, der Norge er medlem, signerte en ny frihandelsavtale med Kosovo.(NRK)
** Oljefondet inngikk avtale om nye kjøp av eiendommer i London, for 4,3 milliarder kroner.(NRK)
** Oljefondet oppdatere sin investeringsfilosofi, ved å legge til krav om dyrevelferd i selskaper de investerer i.(Nationen)
** Danske Bank Norge fikk en bot på 50 millioner kroner for markedsmanipulasjon.(NRK)
* 24. januar – 
** Adopsjonsorganisasjonen Verdens Barn avviklet sin drift.(NRK)
** 500 griser brant inne i en brann i et fjøs i Steigen
** De to søstrene fra Bærum som var tiltalt for deltakelse i terrororganisasjonen IS ble funnet skyldig, i Oslo tingrett.(NRK)
* 25. januar – Dag-Inge Ulstein ble valgt til ny partileder i Kristelig folkeparti.(NRK)
* 27. januar – 
** Tina Søreide varslet at hun trekker seg fra stillingen som direktør i Konkurransetilsynet, med sluttdato 31. januar.(DN.no)
** Anja Bakken Riise varslet at hun går av som leder for Framtiden i våre hender, med sluttdato i april.(NRK)
* 29. januar – 
** Oljefondet rapporterte en avkastning på 13 prosent i 2024, tilsvarende 2511 milliarder kroner, som var den høyeste avkastningen i Oljefondets historie.(NRK)
** NAV rapporterte at antallet personer i Norge som mottar sosialhjelp økte med 15 % i 2024 sammenlignet med 2023.(NRK)
** Norges Skiforbund la ned junior- og rekruttlandslaget i langrenn, på grunn av dårlig økonomi.(VG)
* 30. januar – 
** På grunn av uenighet mellom Arbeiderpartiet og Senterpartiet, knyttet til innføringen av EUs fjerde energimarkedspakke, varslet Senterpartiet at de trekker seg ut av Jonas Gahr Støres regjering.(NRK)
** Storbritannia: Equinor fikk trukket tilbake retten til å utvinne olje og gass på det britiske feltet Rosebank utenfor Shetlandsøyene, fordi tildelingen ikke ihensyntok utslipp knyttet til forbruket av oljen og gassen, kun utslippene knyttet til utvinningen.(NRK)(NRK)
** Artisten Aurora nådde 1 milliard avspillinger av sangen «Runaway» på Spotify, og ble med det den sjette norske artisten som oppnådde dette.(VG)
* 31. januar – 
** Vixen Awards blr arrangert i Oslo, Selene Fjellvang Lie ble kåret til «Årets influenser».(NRK)
** Regjeringen varslet at innbyggere i Norge fra 1. oktober 2025 skal kunne binde seg til en fastpris på 50 øre pr kWh (ink MVA).(NRK)
** I straffesaken mot terrordømte Zaniar Matapour besluttet Borgarting lagmannsrett at dommen på 30 års forvaring, etter at Matapour selv trakk sin anke.(NRK)

### Februar
* 1. februar – 
** Bergen: Det oppstod brann i en boligblokk i Laksevåg, 150 personer ble evakuert, men ingen ble skadd eller mistet livet.(NRK)
* 2. februar – 
** Oslo: Det ble oppdaget tagging på både Slottet, Stortinget og andre steder i Oslo sentrum.(NRK)
* 4. februar – 
** Jonas Gahr Støres regjering utnevnte åtte nye statsråder etter at Senterpartiet gikk ut av regjeringen, blant annet ble Jens Stoltenberg ny finansminister, Tore O. Sandvik ny forsvarsminister og Astri Aas-Hansen ny justis- og beredskapsminister.(Børsen)
* 5. februar – 
** Politiets sikkerhetstjeneste la fram sin årlige åpne trusselvurdering, der de mente at det var sannsynlig at Russland vil utføre sabotasjeaksjoner mot Norge i løpet av 2025.(NRK)
* Nordisk Films Talentpris ble tildelt Lilja Ingolfsdottir for regien av filmen *[[Elskling]]*.(NRK)
** Utenriksminister Espen Barth Eide gjentok Norges holdning om at Gaza må forbli en samlet palestinsk stat.(NRK)
* 6. februar – 
** Riksrevisjonen publiserte rapporten «Helse- og velferdstjenester til personer med samtidig rusmiddellidelse og psykisk lidelse», der de ga myndighetene *sterk kritikk* fordi personer i Norge med både psykiske lidelseer og ruslidelser ikke får den hjelpen de trenger.(Riksrevisjonen)
** Alle boliger, hytter og bedrifter i Karlsøy mistet strømmen på grunn av en feil i strømnettet.(NRK)
** Fritt Ords Honnør ble tildelt Sarah Gaulin «for sitt uredde og prinsipielle forsvar av ytringsfriheten i møte med ekstremisme, gjengkriminalitet og negativ sosial kontroll.»(Fritt Ord)
* 7. februar – 
** Nortura: Minst 10 millioner egg ble tilbakekalt på grunn av for høyt innhold av vitamin D, etter at hønsefôr hadde hatt for høyt innhold av vitamin D.(NRK)
** Den norskrussiske nettavisen Barents Observers ble forbudt i Russland.(NRK)
** Norge fikk kritikk av EU for stort etterslep når det gjelder implementering av EU-direktiver og -forordninger.(NRK)(NRK) Island og Liechtenstein fikk også kritikk for tilsvarende etterslep.
** De to øyene Ona og Sandøy fikk avslag fra regjeringen, på ønsket om å tilhøre Ålesund kommune i stedet for Aukra kommune.(NRK)
** En rapport fra OECD fastslo at Norge er blant de landene i Europa med høyest forekomst av kreft, særlig er Norge overrepresentert av føflekkreft og tykktarmskreft.(NRK) 
* 8. februar – Et steinras på E6 ved Eidsvoll gjorde at veien måtte stenge i flere dager.(NRK) 

* 9. februar – Nortura: Rundt 700 griser ble avlivet på grunn av for høyt innhold av vitamin D i fôret.(NRK)

* 13. februar – 
** Oslo tingrett ga Staten medhold i rettssaken mot WWF, slik at prøveboring etter mineraler på bunnen Norskehavet og Grønlandshavet blir lovlig.(NRK)
** Stortinget besluttet å tillate kraftutbygging i vernede vassdrag, gitt at samfunnsnytten anses som betydelig og miljøkonsekvensene som akseptable.(NRK)
** Regjeringen ved Klima- og miljødepartementet ba Miljødirektoratet om å øke kontrollen med varer som importeres fra utenlandske nettbutikker som Temu, Shein og Alibaba.(NRK)
* 14. februar – 
** Gullbarbie 2025 ble tildelt Gutta Sprut AS, fordi de «skaper utrygge rom for barn og unge på internett».(NRK)
* 15. februar – Melodi Grand Prix 2025 ble arrangert i Oslo Spektrum, og Kyle Alessandro vant med sangen «Lighter»

* 17. februar – 
** Øya Frøya i Trøndelag ble kåret til Europas beste filmlokasjon, under Filmfestivalen i Berlin.(NRK)
** Norge fornyet den økonomiske støtten til seks norske humanitære organisasjoner, til 2029. Avtalen innebærer en støtte på 1,9 milliarder kroner årlig, og gjelder blant annet Flyktninghjelpen, Norges Røde Kors og Redd Barna.(NRK) 
* 18. februar – 
** Statsforvalteren i Troms og Finnmark vedtok å oppheve det kommunale vedtaket som ga Scandic Hotell rett til å kreve inn parkeringsavgift på platået ved Nordkapp. Hotellet kan derfor ikke ta betalt for parkering der.(NRK) 
** Ican Norge utga en rapport som viste at Oljefondet eier aksjer i sju selskaper som produserer atomvåpen.(NRK)
** Fritt Ords honnør ble tildelt Sarah Gaulin, «for sitt uredde og prinsipielle forsvar av ytringsfriheten i møte med ekstremisme, gjengkriminalitet og negativ sosial kontroll».(NTB)
* 19. februar
** I et intervju med NRKs Yama Wolasmal uttalte Hamas-leder Basem Naim at Hamas ikke angret på Hamas’ angrep på Israel oktober 2023, til tross for at den påfølgende krigen i Gaza (fra 2023) har krevd minst 47.000 menneskeliv så langt, og ødelagt rundt 2/3 av boligmassen i Gaza.(NRK)
** Statsminister Jonas Gahr Støre og en rekke andre norske toppolitikere gikk ut og kritiserte USAs president Donald Trump, etter at Trump blant annet uttalte at Ukrainas president Volodymyr Zelenskyj for en diktator, at han nekter å holde valg i Ukraina, og at det var Uraina som startet krigen mot Russland.(NRK)(VG)(BT.no)
** Direktoratet for strålevern og atomsikkerhet foretok et tilsyn av Haldenreaktoren, og avdekket at reaktoren var slitt, at driften ikke var i tråd med regelverket, og at risikoen for radioaktive utslipp dermed har økt.(NRK)
* 20. februar – 
** Stortinget vedtok at det skal opprettes «visitasjonssoner» i utsatte områder, der politiet kan sjekke om folk har våpen uten konkret mistanke. Stortinget påla med dette regjeringen å fremme nødvendige lovendringsforslag innen 1. september 2025.(NRK)(Stortinget.no)
** Forsvarsminister Tore O. Sandvik informerte om at Norge og Storbritannia jobber med en samarbeidsavtale innen forsvar, sikkerhet og etterretning.(NRK)
** Et næringsbygg i Otta, der blant annet PostNord og NorDan hadde lokaler, tok fyr. Brannen ga eksplosjoner og mye røyk, og det ble opprettet en sikkerhetssone på 300 meter.(NRK)(TV2)
* 21. februar – To personbiler kolliderte på E69 ved Nordkapp, som førte til at åtte turistbusser ble stående fast i uvær. Passasjerende ble evakuert, og ingen ble skadet.(NRK)
* 22. februar – 
** Det ble satt varmerekorder for januar måned flere steder i Norge, blant annet 17,6 grader i Norddal, 10,4 grader i Åfjord og 13,4 grader i Takle.(NRK)
** Den norske filmen «Drømmer» vant Gullbjørnen under filmfestivalen i Berlin.(NRK)
* 24. februar – Det ble arrangert solidaritetsmarkeringer flere steder i Norge, tre år etter Russlands invasjon av Ukraina 2022.(NRK)
* 25. februar – Medieselskapet Schibsted kjøpte Telias TV- og medievirksomhet, blant annet svensk TV4 og finsk MTV.(NRK)
* 26. februar – Marit Moum Aune ble valgt som ny leder av Nationaltheatret, med tiltredelse i 2027.
* 27. februar – Thor Gjermund Eriksen gikk av som konsernsjef i Bane Nor.
* 28. februar – 
** Markedsrådet omgjorde Helsedirektoratets vedtak om at Märtha Louise og Durek Verrett ikke har lov til å produsere og markedsføre gin.(NRK)(NRK)
** Sørum Transport AS og Helitrans ble begjært konkurs
** Komiker og dragartist Terje Schrøder, kjent fra Great Garlic Girls, ble tildelt Kongens fortjenstmedalje for sin innsats innen revy og underholdning.(Dagsavisen) 
** Svalbard: Det ble kjent at drikkevannet i Longyearbyen inneholder for høye verdier av mangan.(Svalbardposten)

### Mars
* 1. mars – Fotballtinget (Norges fotballforbunds forbundsting) besluttet å fortsette med Videodømming (VAR) i norsk fotball, etter at Norsk Toppfotball tidligere hadde foreslått å fjerne denne ordningen.(VG)
* 2. mars – 
** Statsminister Jonas Gahr Støre deltok i et europeisk toppmøte i London, om situasjonen i Ukraina og europeisk sikkerhet generelt.(NRK)
** Fotballtinget besluttet å utvide den norske Toppserien fra 10 til 12 lag.(VG)
* 3. mars – 
** Drammen sykehus fikk et utbrudd av Norovirus, og måtte stenge én sengepost.(TV2)
** Militærøvelsen «Joint Viking» i Troms og Nordland startet, med deltakelse fra sju NATO-land.(NRK)
* 7. mars – Konkursboet til Helitrans ble kjøpt opp av Bjarøy Gruppen, og kunne med det drive videre.(NRK) 
* 8. mars – En video som viste at det norske støtteapparatet endret på hoppdresser etter at de var godkjent for hopping i Ski-VM 2025 ble kjent, og Johann André Forfang og Marius Lindvik ble disket fra den siste konkurransen i VM etter at FIS sjekket draktene deres på nytt.(Nettavisen)
* 9. mars – 
** Sportssjef for hopp i Norges Skiforbund, Jan-Erik Aalbu, innrømte på en pressekonferanse at påstandene om at det norske trenerapparatet bevisst hadde sydd om hoppdressene til Johann André Forfang og Marius Lindvik.(NRK)
** Partiet Venstres landsmøte besluttet å utrede aktiv dødshjelp i Norge.(NRK)
* 11. mars – 
** Oljefondet, som passerte 20.000 milliarder kroner i desember 2024, sank til under 19.000 milliarder kroner, på grunn av store nedganger på verdens børser, særlig USA.(NRK)
** NAV rapporterte statistikk for 2024, og endte på samlede utbetalinger på 651 milliarder, 8,8 prosent mer enn i 2023.(NRK)
** Rikshospitalet rapporterte at en nordmann trolig er kurert for HIV, etter behandling med beinmargstransplantasjon.(VG)
* 12. mars – 
** Filmen Elskling ble tildelt Filmkritikerprisen for beste film.(NRK) 
** Politiet la fram sin trusselvurdering for 2025, der de fremhever trusselen fra organisert kriminalitet, internasjonale nettverk og digitale kanaler som brukes til kriminell aktivitet, blant annet kjøp av narkotika.(Politiet)
* 14. mars – 
** Et snøskred i Skirådalen i Sunndal tok livet av minst 50 villrein, en betydelig andel av bestanden på Snøhetta.(NRK)
** Jehovas Vitner fikk medhold i Borgarting lagmannsrett i sin sak mot Statsforvalteren i Oslo og Viken, der de i 2022 ble fratatt retten til statstilskudd. Jehovas Vitner tapte ankesaken i Tingretten i 2024, men vant anken i lagmannsretten.(NRK)
** Norges regjering vedtok nye sanksjoner mot Russland, for brudd på menneskerettighetene og Russlands invasjon av Ukraina 2022; frysing av økonomiske midler tilhørende 25 personer og restriksjoner på eksport av telekomutstyr og annet utstyr som kan brukes til overvåking.(NRK)
** Oslo kommune tildelte St. Hallvard-medaljen til Leif Grusd, som formidler av nazistenes behandling jøder under andre verdenskrig, og Raya Bielenberg, for hennes innsats for romfolket.(NRK)
** Russlands utenriksdepartement anklagde Norge for å militarisere Svalbard, ved å trekke øygruppa inn i «Norges militære og politiske planlegging», som i så fall er i strid med Svalbardtraktaten.(NRK)
* 15. mars – 
** Birkebeinerrennet ble vunnet av Andreas Nygaard.
** Den norske satellitten Arvaker 1 N3X ble skutt opp fra Vandenberg Space Force Base i California.(Space News) 
* 16. mars – 
** Det ble gjort innbrudd i gamle Hamang transformatorstasjon i Bærum, slik at over 50 tonn olje lakk ut, der deler av oljen rant ut i Sandvikselva.(Statnett)
* 17. mars – 
** Norge bevilget 400 millioner kroner til gjenoppbygging av Syria, som har hatt borgerkrig siden 2011.(NRK)
** Den første behandlingen med protonstrålebehandling mot kreft i Norge ble utført på Oslo universitetssykehus.(Oslo universitetssykehus) 
* 18. mars – 
** Nicolai Tangen ble ansett for en ny åremålsperiode (5 år) som leder for Oljefondet.
** Stortinget godkjente en handelsavtale mellom Norge og India, som innebar at toll på nesten alle eksportvarer fra Norge fjernes.(e24)
* 19. mars – Ullevål sykehus solgte et maleri av Maqbool Fida Husain, som var donert av Leon Elias Volodarsky, for 122 millioner kroner.(NRK)
* 20. mars – 
** Tarjei Vesaas’ debutantpris ble tildelt Anna With for diktsamlingen *Eplet, nesten*.
** Ibsenprisen ble tildelt Siri Broch Johansen for teaterstykket «Per Hansen, en trofast mann».
** Ukrainas president Volodymyr Zelenskyj besøkte Norge, og hadde møter med blant annet statsminister Jonas Gahr Støre, kronprinsregent Haakon Magnus, stortingspresident Masud Gharahkhani og de parlamentariske lederne på Stortinget.(NRK)
** Kai Spurkland ble utnevnt til ny leder for Norges institusjon for menneskerettigheter.(NRK)
** Oljefondet rapporterte om et nytt oppkjøp av eiendommer i London, denne gangen på 7,8 milliarder kroner ved å kjøpe 25 % av Covent Garden.(Oljefondet)
** Norge kom på syvendeplass på FNs rangering av verdens lykkeligste land (World Happiness Report).(FHI)
* 21. mars – 
** Kjerringåsen alpinsenter i Sarpsborg ble ilagt et forelegg på 700.000 kroner etter at en 18-åring mistet livet i en arbeidsulykke på anlegget i 2024.(VG)
** Luftforsvaret varslet at de norske F35A jagerflyene som er kjøpt inn av Norge de siste årene ikke vil være 100% operative før i 2027, på grunn av manglende integrasjon med Joint Strike Missile.(NRK)
** Statistikk fra dagligvarebransjen viste at omsetningen i norske dagligvareforretninger var på 266 milliarder kroner i 2024, opp 5,5 % fra 2023.(Finansavisen)
** Marte Gerhardsen ble utnevnt til statssekretær i Forsvarsdepartementet
** Nasjonal kommunikasjonsmyndighet ble gitt ansvar for å koordinere implementeringen og tilpassingen av EU-direktivet KI-forordningen (AI Act) i Norge.(NRK)
** Victoria terrasse i Vika i Oslo ble fredet av Riksantikvaren.(NRK)
* 22. mars – 
** Erna Solberg ble gjenvalgt som Høyres partileder for to nye år, på Høyres landsmøte.(NRK)
** Flere næringsbygg på Alsaker brygge i Tysnes brant ned.(Bergensavisen)
** Finansminister Jens Stoltenberg varslet at han stiller som kandidat som finansminister også etter Stortingsvalget 2025, dersom Arbeiderpartiet kommer i regjering.(NRK)
* 23. mars – Elverum: En flybombe fra andre verdenskrig, som ble funnet på Terningmoen leir, ble desarmert uten å sprenges.(NRK)
* 24. mars – 
** Taliban gjenåpnet Afghanistans ambassade i Oslo, etter at denne ble stengt i desember 2024.(NRK)
** Prosjektet «Min Jordmor» startet ved Drammen sykehus.(NRK)
* 26. mars – 
** Norges regjering vedtok å bevilge 1 milliard kroner til Ukraina, for å finansiere import av gass.(NRK)
** Abelprisen i matematikk ble tildelt Masaki Kashiwara fra Japan, blant annet «for sitt arbeid med å bygge broer mellom ulike deler av matematikken».(NRK)
* 27. mars – 
** Norges regjering vedtok å bevilge 3 milliarder kroner, samt solcellepaneler, til Ukraina.(NRK)
** Brigadeveteranforbundets hederstegn ble tildelt prinsesse Ingrid Alexandra.(NRK)
* 28. mars – 
** Forsvarsmateriell inngikk avtale med Kongsberg Aviation Maintenance Services om vedlikehold av Norges F35 jagerfly, på Rygge flystasjon.(NRK)
** Økonomikommentator Cecilie Langum Becker mottok Riksmålsforbundets TV-pris.(NRK)
* 29. mars – Trygve Slagsvold Vedum ble gjenvalgt som partileder, og Bjørn Arild Gram og Kjersti Toppe ble valgt til hhv. første og andre nestleder i Senterpartiet.
* 31. mars – 
** Johan Castberg-feltet i Barentshavet startet sin produksjon av olje.(NRK)
** Oljefondet kjøpte 49 % av de to havvindprosjektene Thor og Nordseecluster i Danmark og Tyskland, for 16 milliarder kroner.(NRK)

### April
* 1. april – 
** Den norske astronauten Jannicke Mikkelsen ble skutt opp i bane rundt jorda i romskipet «Dragon», sammen med tre andre astronauter i romferden «Fram2». Hun ble med det Norges første kvinnelige astronaut i verdensrommet, Norges første helnorske astronaut (Christer Fuglesang var svensk) og første kvinnelige fartøyssjef på et romfartøy.(NRK)(Dagsavisen)(VG)
** Riksantikvaren lyste ut tilskudd til vedlikehold av stavkirker, på til sammen 5,2 millioner kroner for 2025.(NRK)
** Et småfly med to personer ombord ble meldt savnet etter at de sendte nødmelding ved Os utenfor Bergen, og det ble iverksatt søk i Bjørnafjorden.(NRK)
* 2. april – 
** USAs president Donald Trump innførte toll på import fra en rekke land, og Norge ble ilagt toll på 15% med virkning fra 5. april (10 %) og 9. april (16 %).(Finansavisen) Tallet ble dagen etter korrigert til 16 % av det norske næringsdepartementet.(Finansavisen) 
** Sørkoreanske myndigheter beslagla to tonn narkotika på det norskeide lasteskipet M/V Lunita i byen Gangneung.(NRK)
* 3. april – 
** Jonas Gahr Støre ble gjenvalgt som partileder for Arbeiderpartiet.(NRK)
** Lise Klaveness, presidenten i Norges Fotballforbund, ble valgt inn i styret i UEFA, for en periode på fire år.(Nettavisen)
* 4. april – 
** Norge besluttet å gi 50 milliarder kroner i støtte til Ukraina, i tillegg til de 35 milliarder som ble besluttet tidligere i året.(NRK)
** På grunn av den sikkerhetspolitiske situasjonen foreslå regjeringen en ekstra bevilgning til Forsvaret, på 17 milliarder kroner, til pågående og nye prosjekter.(NRK)
** Oslo Børs falt med 5 % i etterkant av USAs varslede tollsatser, den største nedgangen på én dag siden mars 2020 da koronapandemien brøt ut.(NRK)(NRK)
* 5. april – 
** Norge ga 30 millioner kroner til Myanmar, gjennom Røde Kors og Verdens matvareprogram, etter jordskjelvet som rammet landet 28. mars.(NRK) 
** Brekstad i Ørland kommune: En bygning (Yrjargården) med blant annet JYSK og Rema 1000 ble totalskadet i en brann.(NRK)
** SKUP-prisen ble tildelt TV 2 for dokumentaren «Russerhyttene».(SKUP)

* 12. april – Sámi Grand Prix 2025 ble arrangert i Kautokeino, og ble vunnet av Piera Eira feat. MÁIJÁ med sangen «Dálkkiid čađa».(NRK) Samtidig ble Áillohaš musikkpris tildelt Jon-Henrik Fjällgren.(NRK)
* 14. april – Sjøfartsdirektoratet besluttet at passasjerskip under 10.000 bruttotonn skal ha nullutslipp i de norske verdensarvfjordene; Nærøyfjorden, Aurlandsfjorden, Geirangerfjorden, Sunnylvsfjorden og Tafjorden.(Regjeringen.no)
* 15. april – 
** Norsk klimaservicesenter publiserte en rapport som viste at isbreene i Skandinavia og Svalbard hadde «rekordstor smelting» i 2024.(NRK) 
** EU-rapporten *European State of the Climate 2024* viste at 2024 var det varmeste året noen sinne i Europa og på verdensbasis, og peker også på at isbreene i Skandinavia og Svalbard smelter raskere enn noen gang tidligere.(NRK)
* 16. april – 
** En undersøkelse viste at 41 % av nordmenn har en form for beredskapslager.(NRK)
* 16. april – Jordas overforbruksdag («Overshoot Day») for Norge er beregnet til denne dagen. Jordas overforbruksdag er den datoen der man beregner at verden har brukt opp jordas ressurser for året, og Norges overforbruksdag er den datoen der den globale datoen ville ha kommet dersom alle land hadde samme forbruk som Norge.(NRK)(Greenpeace)
* 17. april – 
** Metkel Betew, kjent fra NOKAS-ranet i 2004, ble skutt og drept på Oppsal i Oslo.(NRK)
** Utbyggingen av Equinors vindmøllepark Empire Wind 1 utenfor New York ble besluttet stanset av Donald Trumps regjering, Equinor varslet at de vil vurdere rettslige skritt for å anke avgjørelsen.(NRK)(NRK)
* 25. april – Regjeringen vedtok en forskrift som forbyr markedsføring av usunn mat og drikke, rettet mot barn.(Regjeringen.no)
* 28. april – 
** Norge mottok de siste to siste av de 52 bestilte F-35 jagerflyene som ble bestilt fra Lockheed Martin i 2009.(NRK)(Forsvaret)
** Erik Byes Minnepris for 2025 ble tildelt Yama Wolasmal, journalist i NRK, for sine utenriksreportasjer i konfliktfylte områder.(NRK)
** Noregs Mållags «Målblomen» ble tildelt Sophie Elise for å framsnakke nynorsk litteratur.(NRK)
* 29. april – 
** Den norske dokumentarserien «Agenten – pappas liv og løgner» vant pris for beste dokumentar under Canneserien i Cannes.(NRK)
** Nasjonal kommunikasjonsmyndighet rapporterte at Norges utslipp av CO2 fra digital infrastruktur var nesten like stor som utslippene fra Norges innenlands frytrafikk, med henholdsvis 1,1 millioner tonn og 1,2 millioner tonn.(NRK)
* 30. april – Fritt Ords Pris ble tildelt de tre avistegnerne May Linn Clement, Marvin Halleraker og Morten Mørland.(NRK)

### Mai
* 1. mai – 
** Regelverket for produktplassering innen kringkasting og strømmetjenester ble myket opp, slik at dette blir som hovedregel tillatt, men med enkelte unntak.(NRK)
** Arbeidernes internasjonale kampdag ble markert mange steder i Norge og andre land.
** En drone fløy nær Bodø lufthavn, slik at flere fly måtte omdirigeres.(NRK)
** En forskrift trådte i kraft, som kan gi butikker som nekter å ta imot kontanter som betalingsmiddel, bøter.(NRK)
** Grunnbeløpet i folketrygden (G) økte til 130.160 kroner.(NAV)
* 2. mai – 
** BunkerOil ved Olavsvern Tankanlegg i Ramfjorden i Tromsø hadde et større utslipp av diesel i fjorden.(NRK)
** Statkraft varslet at de vil oppgradere kraftverkene Nore I og Nore II i Buskerud, for å lage mer energi.
* 3. mai – 
** En drone på Flesland lufthavn gjorde at flere fly måtte utsette landingen sin.(NRK)
** En større lagerbygning i Fagerstrand på Notodden, som tidligere var en Kiwi-butikk, brant ned.(NRK)
* 6. mai – Stortinget vedtok, mot regjeringens ønske, at 26. konsesjonsrunde for leting etter olje og gass på Norsk kontinentalsokkel skal gjennomføres.(BT.no)
* 7. mai – NAV rapporterte at 374 500 uføretrygdede personer personer i Norge, ved utgangen av mars. Dette var en økning på 5800 på et år.(NRK) 
* 8. mai – 
** Et to dagers toppmøte i Joint Expeditionary Force (JEF) ble arrangert i Oslo.(NRK)
** Kine Vistnes ble valgt til ny leder av Landsorganisasjonen i Norge (LO)
** Norges frigjøringsdag ble markert mange steder i landet.
** Hegra festning ble fredet som kulturminne.
* 9. mai – 
** Gullruten ble arrangert, Fredrik Skavlan fikk Gullrutens hederspris.
** Rabies ble for første gang siden 2018 registrert på en fjellrev på Svalbard.(NRK)
** Landsorganisasjonen i Norge (LO) vedtok en utvidet boikott av Israel, og krevde at norske selskaper og finansinstitusjoner trekker seg ut av israelske selskaper som bidrar til Israels okkupasjon av palestinske områder. LO skal også for en internasjonal boikott av Israel.(NRK)
* 11. mai – Børge Ousland ble tildelt *Founder's Medal* av Royal Geographical Society.(NRK)
* 12. mai – Tidligere president Barack Obama opptrådte i Oslo Spektrum, blant annet med samtale med Sofie Høgestøl. Dagen etter besøkte han Kongen og statsminister Støre.(NRK)
* 13. mai – Stortinget vedtok at lærere fra høsten av kan gripe inn fysisk mot elever som forstyrrer undervisningen, ved å føre elever ut av klasserommet.(Regjeringen.no)
* 14. mai – Det brant i mange trefiberplater utenfor Hunton Fiber i Gjøvik, men ingen bygninger eller mennesker ble skadet. Mye røyk gjorde imidlertid at Riksvei 4 ble stengt cirka et døgn.(NRK)(VG)

* 15. mai – 
** Norges Høyesterett avviste Anders Behring Breiviks søksmål mot Staten, der han mener at soningsforholdene er et brudd på menneskerettighetene. Han har med det ingen flere ankemuligheter i Norge.(NRK) 
** Cathrine Marie Lofthus ble utnevnt til ny direktør i Helsedirektoratet.(NRK)
** Rovdata rapporterte at Norge hadde rundt 60 ulver sist vinter, hvorav 19 bor både i Norge og Sverige.(NRK)

* 20. mai – 
** Kronprins Haakon Magnus, Statsminister Jonas Gahr Støre og energiminister Terje Aasland hadde møter med Ukrainas president Volodymyr Zelenskyj.(VG)
** Regjeringen vedtok at NATOs luftoperasjonssenter skal etableres på Reitan utenfor Bodø, samme sted som Forsvarets operative hovedkvarter.(VG)
** Equinor fikk tillatelse til å fortsette utbyggingen av Empire Wind 1 utenfor New York, etter at prosjektet ble stanset tidligere på året.(NRK)
* 21. mai – Festspillene i Bergen åpnet.
* 22. mai – Dn 135 meter lange fraktebåten NCL Salten grunnstøtte rett ved et hus på Byneset i Trondheim.(NRK)
* 23. mai – Kong Harald ble tildelt Norges idrettsforbunds æresmedlemskap, forbundets høyeste utmerkelse.(NRK)
* 24. mai – Den norske filmen «Affeksjonsverdi» (Joachim Trier) vant *Grand Prix* under Filmfestivalen i Cannes.(NRK)
* 26. mai – Sør-Odal kommune vedtok å bytte fylke, fra Innlandet til Akershus.(NRK)
* 27. mai – Norge innvilget 5 millioner kroner ekstra til FNs organisasjon for palestinske flyktninger (UNRWA).(NRK)
* 28. mai – Britannia Hotel i Trondheim ble fredet av Riksantikvaren.(NRK)
* 30. mai – 
** Tollvesenet informerte om at de i mars beslagla over 4 millioner sigaretter i en lastebil som passerte Ørje.
** Nynorsk litteraturpris ble tildelt Gunnhild Øyehaug for boka «Her kjem sola».(NRK)

### Juni
* 1. juni – 
** Grensen for selvbestemt abort i Norge økte fra 12 til 18 uker.(TV2)
** Equinor varslet at de vil granske hvorfor flere ansatte på Melkøya gasskraftverk i perioder har opplevd sykdom i form av hukommelsestap, pusteproblemer og oppkast.(NRK)
* 4. juni – 
** Norge ratifiserte den nye internasjonale havmiljøavtalen (BBNJ).(Regjeringen)
** Vestland fylke besluttet at brua Atløysambandet mellom Atløy og Askvoll skal bygges.(NRK)
** Stortinget vedtok et forbud mot røyking på lekeplasser, sportsarenaer og i biler der barn er.(NRK)
** Norge signerte en avtale om styrket forsvarssamarbeid med Danmark, på strategisk og operativt nivå.(Regjeringen)
* 5. juni – 
** Norge ga 350 millioner kroner til FNs humanitære landfond.(NRK)
** Fire siktede i straffesaken om drapet på Jonas Henriksen ble dømt til fengsel fra tre til 14 år.(NRK)
** Stortinget vedtok en erstatningsordning for etterlatte og overlevende etter Alexander Kielland-ulykken i 1980.(NRK)(TV2)
** Norge lanserte for første gang nasjonale skjermråd for barn, som blant annet anbefaler at barn under to år bør unngå skjerm helt.(Regjeringen)
** Equinor og det britiske gasselskapet Centrica plc inngikk en avtale om leveranse av gass til Storbritannia, til en verdi på 270 milliarder kroner over 10 år.(NRK)
** Ringerike fengsel ble satt i nattmodus, slik at alle innsatte ble låst inne i cellene sine, på grunn av for lav bemanning.(VG)
* 6. juni –
** Den tiltalte legen i Frosta-saken ble dømt til 21 års fengsel.(NRK)
** LHL og GSK publiserte en rapport som viste at lungesykdommen KOLS kostet det norske samfunnet 105 milliarder kroner i 2024.(LHL)
** SSB rapporterte at Norges klimagassutslipp gikk ned med 3,5 % fra 2023 til 2024.(SSB)(SSB statistikk)
** Stortinget vedtok en ny samtykkelov, ved å utvide Straffelovens krav til samtykke før man har seksuell omgang med en annen person.(NRK)
* 7. juni – To eldre trehus i sentrum av Lærdal ble skadet i brann.(BT)
* 8. juni – 
** En brann startet i taket på Hankø Fjordhotell i Hankø, litt over 60 mennesker ble evakuert, men ingen ble skadet.(VG)
** Utviklingsminister Åsmund Aukrust offentliggjorde at Norge gir den tyske miljøorgajosasjonen Blue Action Fund, som blant annet jobber for å beskytte sårbare områder i havet.(NRK)
** En av bygningene på Dal skole i Eidsvoll, fra 1860, fikk store skader i en brann.(NRK)
* 9. juni – 
** Bergen: Et tog kjørte inn i et passasjertog på Bergen stasjon, men det var kun mindre personskader på noen få personer.(NRK) 
** Svalbard: Isbreen Austfonna har blitt én meter lavere på ett år, den største avsmeltingen som er målt noen gang.(NRK)
* 10. juni – 
** Norge, sammen med Storbritannia, Canada, Australia og New Zealand vedtok sanksjoner mot de to israelske ministrene Itamar Ben-Gvir og Bezalel Smotrich, på grunn av Israels brudd på menneskerettighetene i Gaza.(NRK)(VG)
** Oslo: Fremskrittspartiet brøt samarbeidsavtalen med byrådet i Oslo, slik at byrådet ikke lenger har flertall.(NRK)
* 11. juni –
** Stortinget vedtok en ny minerallov, som innebærer at grunneieres rettigheter styrkes, ved at de nå må gi samtykke til at det gjøres undersøkelser på deres grunn.(NRK)
** Regjeringen vedtok å bruke 1 milliard kroner over fem år, på å etablere seks forskningssentre for kunstig intelligens.(NRK)
* 12. juni –
** Dronning Sonja ble tildelt Fredrikkeprisen for sitt arbeid for kvinner.
** Norske internettsider (adresser som ender på .no) ble rangert som de tryggeste i verden, av DNS Research Federation.(NRK)
** Stortinget vedtok at norsk politi skal være fast bevæpnet.(NRK)
** Oslo lufthavn (Gardermoen) ble kåret til verdens mest punktlige flyplass i mai 2025.(NRK)
* 13. juni – 
** Stortinget vedtok at all økonomisk støtte til politiske partier skal være offentlig.(NRK)
** Stortinget vedtok at EUs fornybardirektiv, bygningsenergidirektiv og energieffektiviseringsdirektiv skal implementeres i Norge.(NRK)
* 16. juni – 
** Bergen: Restaurantane *Omakase by Sergey Pak* og *Gaptrast* fikk tildelt én Michelin-stjerne hver.(NRK)
** Nord-Odal: Tre bygninger, blant disse et snekkerverksted og museet «Det kongelige norske museum» brant ned.(VG)
** Sør-Rogaland tingrett avsa dom i saken mot Gjert Ingebrigtsen, der han ble frikjent for alle forhold mot Jakob Ingebrigtsen, men fikk en betinget fengselsdom for kroppskrenkelse mot sin datter.(Nettavisen)
* 17. juni – 
** Jakob Oftebro prisen for beste skuespiller under Golden Nymph Awards i Monte Carlo.(NRK)
** Det brant i Bjorbekk kirke i Arendal, men kirken ble ikke kraftig skadet.(NRK)
** Norge og Sveits signerte en samarbeidsavtale om fangst og lagring av karbon fra atmosfæren.(NRK)
** Revidert nasjonalbudsjett for 2025 ble vedtatt av Arbeiderpartiet, Senterpartiet og Sosialistisk Venstreparti, med blant annet Norgespris på strøm på 50 øre/kWh ink. mva og billigere barnehager.(NRK)

* 18. juni – 
** Jørn Eggum trakk seg som leder av Fellesforbundet og fra Arbeiderpartiets sentralstyre, etter flere anklager om upassende forhold til tillitsvalgte.(NRK)(NRK)
** Anders Jahres kulturpris ble tildelt Sissel Kyrkjebø, Vilde Frang og Knut Reiersrud.(NRK)
** Statsminister Jonas Gahr Støre hadde telefonmøte med Israels statsminister Benjamin Netanyahu, og formidlet at Norge mener at Israels krigføring i Gaza er i strid med folkeretten.(NRK)
** TV-aksjonen 2026 ble tildelt Flyktninghjelpen.(NRK)
 
* 19. juni – 
** Norges Bank satte ned styringsrenten med 0,25 %, etter halvannet år med uendret styringsrente.(TV2)
** NRK varslet at Tekst-TV legges ned fra 20. august 2025.(NRK)
** Politiforum rapporterte at Oslo politidistrikt oppklarte kun 32 % av anmeldelsene i 2024, og hadde med det lavest oppklaringsprosent i Norge.(NRK)

* 20. juni – 
** Grimstad: En bilforretning på Østerhus ble totalskadet i brann, ingen personer ble skadet, men det ble opprettet en sikkerhetssone på 300 meter.(NRK)
** Oslo Pride åpnet.(NRK)
** Politiets sikkerhetstjeneste (PST) advarte mot radikalisering av barn i Norge, fordi dette kan bidra til at barn utfører terrorvirksomhet.(NRK)
** De nye reglene som innebærer permanent bevæpning av politiet i Norge trådte i kraft.(NRK)
** I forbindelse med Verdens flyktningdag ga Norges regjering 120 millioner kroner til støtte til flyktninger i Sudan, Syria og området rundt Sahel og Tsjadsjøen.(Regjeringen.no)
** Therese Steen ble utnevnt til ny dommer i Høyesterett.(NRK)
** Statsminister Jonas Gahr Støre uttalte at Norge støtter NATOs krav om at medlemslandene skal bruke 5% av BNP på forsvar.(NRK)
* 24. juni – 
** Repparfjord: For andre gang på to dager måtte politiet fjerne demonstranter fra den planlagte Nussir gruve.(NRK)
** Norge ble tildelt den europeiske trafikksikkerhetsprisen av European Transport Safety Council (ETSC).(Regjeringen.no)
* 26. juni – 
** Norge rapporterte sine klimamål til FN, der målet er å redusere klimagassutslippene med «70 til 75 prosent» innen 2035, sammenlignet med utslippene i 1990.(NRK)

* 27. juni – 
** Norsk Tipping hadde en feil i systemet sitt, som gjorde at flere tusen kunder fikk feilaktig beskjed om millionpremier. Yippeselskapets direktør Tonje Sagstuen gikk av dager etter på grunn av dette.(NRK)
** Norge innførte nye sanksjoner mot Russland, i tråd med EUs 17. sanksjonspakke. Sanksjonene omfattet blant annet den russiske «skyggeflåten» og personer og selskaper som selger utstyr til det russiske militæret.(NRK) 
** Fosen-saken: Norges Høyesterett ga medhold til aksjonistene som okkuperte flere departementsbygninger i 2023, og besluttet at de ikke kan straffes for disse handlingene.(NRK)
* 28. juni – 
** Stubøprisen ble tildelt saksofonist Fred Glesnes.
* 30. juni – 
** Baneheia-saken: Jan Helge Andersen ble i Gulating lagmannsrett dømt til forvaring med tidsramme på to år.(NRK)
** Borgarting lagmannsrett: To menn ble dømt til 21 års fengsel, og to andre ble dømt til 13 og 15 års fengsel, for smugling av store mengder heroin, amfetamin, kokain, cannabis og metamfetamin.(NRK)

### Juli
* 1. juli – 
** Svalbard: Meteorologisk Institutt rapporterte om den femte varmeste juni måned siden 1975 for Svalnard.(Met.no)
** Samtykkeloven trådte i kraft.(Regjeringen.no)
** Generell bevæpning av norsk politi trådte i kraft.(NRK)
** Ullevål sykehus: Det brant i et gjenvinningsanlegg, men ingen personer ble skadet.(NRK)
** Det ble forbudt med «hemmelige bud» på boliger, dvs. bud som andre interesserte kjøpere ikke får vite om.(NRK)
** Alle pengegaver på mer enn 10.000 kroner til politiske partier skal være offentlige, og anonyme gaver ble forbudt.(NRK)
* 5. juli – 
** Nordre Follo: En rutebuss tok fyr i Enebakkveien, tre personer ble skadet.(NRK)
** Fotballklubben Bodø/Glimt fikk en bot på 5,9 millioner kroner av FIFA for mangler ved regnskapet for 2023.(NRK)
* 11. juli – 
** Trollstigen ble gjenåpnet etter å ha vært stengt siden juni 2024 for rassikring.Fjord Norway
* 18. juli –
** Agnete Johnsgaard-Lewis ble utnevnt til ny konsernsjef i Bane NOR.(NRK)
* 19. juli – 
** Oslo: En person ble skutt og skadet på Tveitasenteret, to utenlandske statsborgere ble pågrepet.(NRK)(NRK)
* 24. juli – 
** Grong og Namsskogan i Trøndelag satte ny varmerekord i Norge med 13 dager på rad med over 30 dager.(NRK)

### August
* 1. august – 
** Johan Castberg-feltet i Barentshavet ble offisielt åpnet.(Regjeringen.no)
** Maksprisen for barnehageplass i Norge ble satt ned til 1200 kroner.
** Opplæringslovens endring trådte i kraft, der lærer kan gripe inn fysisk mot elever som forstyrrer undervisningen.(Regjeringen.no)
* 6. august – NorgesGruppen varslet at de skal kjøpe Norsk Medisinaldepot, som eier Vitusapotek og Ditt Apotek.(e24)
* 7. august – USAs tollsatser på 15 % på varer fra Norge trådte i kraft, samt 50 % tilleggstoll på stål og aluminium.(NRK)

* 15. august – 
** Norge ga 1 milliard kroner til Ukraina for å sikre energiforsyningen mot vinteren.(Regjeringen.no)
** Varetektsfengsling i Norge kan i visse tilfeller gjøres med fotlenke, slik at varetektsfengslingen ikke må gjøres i fengsel.(Regjeringen.no)
** Klima- og miljødepartementet besluttet å gi korallrev i norske farvann status «utvalgt naturtype», for å gi dem bedre vern.(Regjeringen.no)
* 16. august – Amandaprisen 2025 ble arrangert, Lilja Ingolfsdottirs film *[[Elskling]]* vant flest priser med fire, og Hans Petter Moland ble tildelt Amandakomiteens ærespris.

* 17. august – Kjell Inge Røkke varslet at han vil gi 500 millioner kroner til Molde og omegn, over en 25-årsperiode, for å utvikle regionen.(NRK)
* 18. august – 
** Oppdrettsselskapene SalMar og Wilsgård ble fusjonert.(NRK) 
** Universitetet i Tromsø åpnet sin politiutdanning i Alta.(Utdanning.no)(Regjeringen.no)
* 20. august – Tekst-TV på NRK ble lagt ned.(NRK)
* 21. august – Langangen barneskole i Porsgrunn brant ned til grunnen.(NRK)
* 22. august – Jonasprisen for 2025 ble tildelt Team Pølsa.(NRK)
* 30. august – Én person omkom, og E6 og Nordlands&shy;banen ble stengt i lang tid etter et kvikkleireras ved Nesvatnet i Levanger.

### September
* 6. september – Åge Aleksandersen ble utnevnt til æresborger av Trondheim, under hans siste konsert.(NRK)
* 8. september – 
** Stortingsvalget 2025 og Sametingsvalget i Norge 2025 ble avholdt
** Fire unge kvinner i alderen 18–19 år mistet livet i en boligbrann på Hamar.(VG)
* 10. september – Osebergskipet ble flyttet til det nye Vikingtidsmuseet på Bygdøy.
* 11. september – 
** Amrit Kaur trakk seg som leder av Rød Ungdom, etter at hun dagen før la ut en video der hun spøkte om drapet på Charlie Kirk.(NRK)
** Reglene for opptak til høyere utdanning ble besluttet endret fra studieåret 2028–29; blant annet endres antall tilleggspoeng til maksimalt 4, og øvre aldersgrense for å oppnå førstegangsvitnemål fra videregående skole økes til 23 år.(Regjeringen.no)
** SSB offentliggjorde tall for 2024, som viste at 9 % flere personer (166.400) hadde behov for sosialhjelp i 2024 enn i 2023.(NRK)
** Det amerikanske hangarskipet USS «Gerald R. Ford» ankom Oslo, to år etter at skipet sist besøkte Oslo.(NRK)
* 12. september – 
** Erna Solberg varslet at hun går av som partileder i Høyre i 2026, etter lav oppslutning i Stortingsvalget.(NRK)
** Kommunene Moskenes og Vestvågøy ble besluttet slått sammen til én kommune, gjeldende fra 1. januar 2028.(NRK)
* 17. september – 
** Raftoprisen 2025 ble tildelt *Emergency Response Rooms* i Sudan, for deres humanitære arbeid.(NRK) 
* 22. september – 
** Oslo: En granat eksploderte og skadet en forretning i Pilestredet, to 13 år gamle gutter ble tidlig anholdt i saken.(NRK)
** 
* 23. september – 
** Regjeringen informerte om at russiske jagerfly har krenket norsk luftrom tre ganger hittil i 2025.(NRK)
** Norge ble tildelt bronse på stafetten i skiskyting under Skiskyting under Vinter-OL 2014, etter at Jevgenij Ustjugov ble diskvalifisert fra Vinter-OL 2010 og 2014 på grunn av doping.(IBU)
* 24. september – 
** Stavanger: Christian André Pettersen ble kåret til Årets Kokk 2025, i kvalifiseringen til Bocuse d'Or Europe 2026.(Regjeringen.no)

### Oktober
* 1. oktober – Norgespris på strøm ble innført i Norge, som en frivillig prismodell for strømstøtte.
* 3. oktober – Ekstremværet «Amy» rammet store deler av Norge, og ga strømbrudd mange steder, materielle skader og forsinkelser og kanselleringer av fly og tog. (NRK) Krafigste vindkast ble målt på fjellet Mannen i Romsdalen, med 62,4 meter per sekund.

* 22. oktober – 
** Norge, Finland, Sverige og Danmark signerte en avtale om droner og droneteknologi.(Regjeringen.no)
** SSB publiserte tall som viser at nesten én av fire nordmenn snuser eller røyker daglig.(SSB)
** Norge bevilget 1,5 milliarder kroner til Ukraina som støtte til energiforsyning gjennom vinteren.(Regjeringen.no)
** Svalbard globale frøhvelv mottok over 18.000 frøprøver fra 18 ulike genbanker.(NRK)
* 23. oktober – Nye Drammen sykehus ble offisielt åpnet av kronprins Haakon Magnus.(NRK)
* 24. oktober – Norsk skogfinsk museum ble åpnet av Dronning Sonja.(Kongehuset)
* 25. oktober – Forskriften som forbyr markedsføring av usunn mat og drikke rettet mot barn og unge trådte i kraft.(NRK)
* 26. oktober – 
** Deler av av Sørreisa barne- og ungdomsskole ble skadet i brann.(NRK)
** Et jordras gikk mellom to blokker ved Carl Berners plass i Oslo, over 300 personer ble evakuert.(Nettavisen)
* 28. oktober – 
** Staten (Norge) ble frikjent i Den europeiske menneskerettsdomstolen (EMD), der Greenpeace og Natur og Ungdom hadde anlagt sak mot Staten for å dele ut nye oljelisenser i konsesjonsrunden i 2017, fordi de mente dette var i strid med Norges klimaforpliktelser.(Rett24)
** Folkehelseinstituttet rapporterte statistikk som viste at kreft er den vanligste dødsårsaken i Norge, der lungekreft var den aller mest dødelige. Dødshyppigheten av kreft er likevel synkende.(NRK) 
* 29. oktober – 
** Gokstadskipet ble flyttet fra Vikingskiphuset til Vikingtidsmuseet på Bygdøy.
** Philip Manshaus ble dømt til 21 års fengsel, etter at saken mot ham ble gjenopptatt i 2024.(VG)
** Riksmålsforbundet tildelte Birger Emanuelsen Riksmålsforbundets litteraturpris for roman «Odysseen» og Hilde Hagerup Riksmålsforbundets barne- og ungdomsbokpris for romanen «Du eneste».(NRK)(Riksmålsforbundet)
* 30. oktober – Norge ble igjen rangert som nummer to i verden på World Justice Projects' rangering av rettssikkerhet.(NRK)

### November
* 2. november - Oslo lufthavn Gardermoen ble kåret til Europas minst stressende flyplass.(Din Side)
* 4. november – SSB utga tall som viste at Norges utslipp av klimagasser i 2024 var 13 % lavere enn i 1990, med 44,6 millioner tonn CO₂-ekvivalenter.(NRK)
* 5. november – Et skred i Øvre Eiker kommune rev bort veien inn til Hakavik, rundt 100 personer ble isolert.(NRK)
* 6. november – 
** Regjeringen besluttet å gi 30 milliarder kroner til et nytt internasjonalt fond (Tropical Forest Forever Facility) for å bevare verdens regnskoger.(Regjeringen.no)
** Norge og Nederland undertegnet en intensjonsavtale om forsvarssamarbeid.(Regjeringen.no)
* 7. november – 
** Landbruks- og matdepartementet varslet at Norge har inngått en avtale om markedsadgang til Kina for norske meieriprodukter.(NRK)
* 11. november – 
** Hans Christian Holte måtte gå av som direktør i NAV.(NRK) 
** Bokhandlerprisen ble tildelt Åsne Seierstad for boken «Ufred».(NRK)
** Folkehelseinstituttet rapporterte 54.472 fødte barn i Norge i 2024, en økning på 4,7 % sammenlignet med året før.(NRK)
* 12. november – Den aller første Ibelinprisen ble tildelt Robin Garberg Hagen fra Røros.(NRK)

### Desember
* 8. desember – Thomas Boe Hornburg ble utpekt til Norges første nasjonal sikkerhetsrådgiver for statsministeren.(NRK)
* 9. desember – Språkrådet kåret ordet «tekoligark» til årets ord. Ordet viser til at samfunnet i større grad enn tidligere styres av teknologiselskapenes løsninger.(NRK)
* 10. desember – Nobels fredspris ble utdelt i Oslo rådhus, fredsprisvinner Maria Corina Machado rakk ikke seremonien, så prisen ble mottatt av hennes datter, Ana Corina Sosa.
* 11. desember – Terje Formoe ble utnevnt til ridder.(NRK)

## Planlagte og kommende hendelser

## Sport
* 4. januar – Idrettsgallaen 2025 ble arrangert i Trondheim Spektrum
* 17. januar – 
** Ole Gunnar Solskjær ble presentert som ny hovedtrener for fotballklubben Beşiktaş JK i Tyrkia.(VG)
** Erling Braut Haaland forlenget sin kontrakt med Manchester City til sommeren 2034, en periode på 9,5 år.(Nettavisen)
* 26. februar – Ski-VM 2025 startet i Trondheim, Norge ble beste nasjon med 14 gullmedaljer, foran Sverige med sju og Slovenia med fire.

## Jubiléer
### 1000-års jubiléer
* Kongemoren Tora Torbergsdatter ble født i 1025.
* Dronning Ellisiv av Kyiv ble født i 1025.

### 200-års jubiléer
* 4. juli – Emigrasjonen fra Norge til Amerika startet, ved at båten «Restauration» fraktet den første gruppen med migranter til USA. 
* 1. oktober – Arendals Sparebank startet sin virksomhet
* 1. oktober – Kong Karl Johan og dronning Désirée la ned grunnsteinen i det som ble fundamentet til alteret i Slottskapellet og dermed Det kongelige slott. 
* Sjømerket Hesnes båke ble oppført
* Universitetsmuseet i Bergen ble etablert
* Stoksund kirke, Holum kirke og Landvik kirke ble innviet

### 150-års jubiléer
* 6. oktober – Den første trikken i Kristiania (senere Oslo) kom i drift; en sporvogn trukket av hest. 
* 12. mai – Stortinget vedtok at Norge skulle slutte seg til meterkonvensjonen.
* Norsk krone ble innført i 1875
* Mosjøen fikk bystatus i 1875.

### 100-års jubiléer
* 1. januar – Kristiania skiftet navn til Oslo 
* 27. februar – Thor Bjørklund fikk patent på ostehøvelen
* 14. august – Norge overtok suvereniteten over Svalbard

### 50-års jubiléer
* 16. mars – Sosialistisk Valgforbund (dvs Norges Kommunistiske Parti, Sosialistisk Folkeparti og Arbeidernes Informasjonskomite) ble slått sammen til Sosialistisk Venstreparti
* 2. september – Svalbard lufthavn åpnet

### 900-års jubiléer
* Stavanger er 900 år

## Personer
### Fødsler

### Dødsfall
* 7. januar – Sigurd Busklein (93), norsk politiker og ordfører(Minneside)
* 19. januar – Einar Olav Skogholt (77), norsk politiker og stortingsrepresentant.
* 15. januar – Rolf Sigmund Klerud (80), politiker og ordfører(Fredrikstad Blad)
* 17. januar – Berit Heir Bunkan, norsk professor emeritus.(Minneside)
* 20. januar – Harald Paalgard (74), norsk filmfotograf
* 21. januar – 
** Håkon Bleken (96), maler(VG)
** Øyvind Holsvik (78), TV-vert og programleder på NRK(Dagbladet)
** Tore Austad (89), norsk politiker, stortingsrepresentant og kirke- og undervisningsminister.
* 30. januar – Kåre Øvregard (91), norsk stortingsrepresentant.
* 31. januar – Sigurd Reksnes (48), politiker og ordfører i Stad kommune.(Stad kommunes hjemmeside)
* 13. februar – Mikkel Eskil Mikkelsen (35), norsk, samisk politiker og sametingsrepresentant.
* 26. mars – Rolf Groven (82), norsk bildekunstner og satiriker.(RBnett)
* 28. mars – Bjørn Simensen (77), norsk journalist, avisredaktør, kultursjef, musiker og operasjef(Kampanje)
* 29. mars – Astrid Nordang (60), norsk forfatter og oversetter(NRK)
* 19. april – Morten Kjensli (72), norsk advokat.(NRK)
* 30. april – Kari Løvaas (85), norsk operasanger.(Dead People)
* 1. mai – Håkon Vigner Lindal Olaisen (43), norsk forretningsmann.(VG)
* 2. mai – Tomm Berntsen (71), norsk forretningsmann.(Bergensavisen)
* 22. mai – Morten Steenstrup (72), politiker og advokat, stortingsrepresentant 1981–1989
* 19. juni – Geirr Lystrup (76), visesanger, komponist og forfatter.(NRK)
* 21. juni – Erik Dammann (94), forfatter og miljøforkjemper.(NRK)
* 17. oktober – Vidar Lønn-Arnesen (85), programleder, musiker og underholder.(NRK)
* 18. oktober – Roy Jacobsen (70), forfatter.(VG)
* 5. november – Terje Boye Hansen (79), dirigent og fagottist.(NRK)

## Referanser